Foto Coloană de mașini de kilometri la punctul de frontieră Ruse-Giurgiu, la intrarea în România. Mii de români se întorc acasă
Coloane de autovehicule care se întind pe câţiva kilometri s-au format pe principalele arterele rutiere din oraşul bulgăresc Ruse, situat la graniţa cu România. Sute de maşini înmatriculate în România se întorc în ţară, după ce turiştii români şi-au terminat vacanţa în Bulgaria şi Grecia.
- Vremea 6 - 19 mai 2024. Val de ploi, grindină și vijelii; de miercuri, se răcește în toată ţara. DETALII la Observator 17:00, la Antena 1
- "N-am văzut de când sunt așa ceva!" Potop cu grindină în Prahova. Mașini înghițite de ape și strat de gheață chiar și de 10 cm, la Vâlcănești
Cele mai mari două artere rutiere din oraşul Ruse sunt foarte aglomerate, luni după-amiază, sute de maşini de România aşteptând în coloană să intre spre Punctul de Trecere a Frontierei Ruse-Giurgiu.
Este vorba, în mare parte, despre românii care au petrecut sărbătorile de Paşte în Bulgaria sau Grecia şi care luni au terminat vacanţa.
Conform aplicaţiei online a Poliţiei de Frontieră, punctul de trecere de la Ruse-Giurgiu este, de altfel, printre cele mai aglomerate pentru autovehicule la intrarea în ţară.
Se așteaptă în jur de 40 de minute la intrarea în România, la Ruse-Giurgiu
Autoturismele aşteaptă la intrarea în Romania aproximativ 40 de minute, fiind deschise pe sensul de intrare în ţară patru artere rutiere.
Tot pe graniţa cu Bulgaria, aglomerate sunt punctele de trecere a frontierei de la Vama Veche şi Ostrov.